അല്ലലുകള്ക്കുമീതെ അഷ്കറിന് 70 ലക്ഷം പറവൂര്: പരാധീനതകള്ക്ക് നടുവിലാണ് അഷ്കറിനെ ലോട്ടറിയുടെ രൂപത്തില് ഭാഗ്യദേവത കടാക്ഷിച്ചത്. വീടുപണിയാന് സഹകരണ ബാങ്കില് നിന്നും വായ്പയെടുത്തത് തിരിച്ചടച്ചിട്ടില്ല. ഇപ്പോഴുള്ള വീട്ടില് വേലിയേറ്റ സമയത്ത് മുറ്റത്തടക്കം വെള്ളം കയറും. എല്ലാദിവസവും അഞ്ച് ടിക്കറ്റുകള്വരെ എടുക്കാറുണ്ട്, അഷ്കര്. ചെറിയസമ്മാന തുകകള് ഇതിനുമുമ്ബും ലഭിച്ചിട്ടുണ്ട്. മത്സ്യക്കച്ചവടം ആകെ നഷ്ടത്തിലായിരിക്കെയാണ് 70 ലക്ഷവുമായി കേരള സംസ്ഥാന ലോട്ടറിയായ അക്ഷയയുടെ മൂന്നാം തീയതിലെ ഒന്നാംസമ്മാനം വാണിയക്കാട് പന്നക്കാട് പടിപ്പുരക്കകത്ത് അഷ്കറിനെ തേടിയെത്തിയത്. മുനമ്ബത്ത് നിന്നും മത്സ്യംവാങ്ങി പറവൂര് മാര്ക്കറ്റില് ചില്ലറ വില്പനയാണ് അഷ്കറിന്. ഭാര്യയ്ക്ക് കൂലിപ്പണിയാണ്. മകളുടെ വിവാഹം കഴിഞ്ഞു. ഇളയമകന് കൈതാരം സ്കൂളില് ഒമ്ബതാം ക്ളാസ് വിദ്യാര്ത്ഥിയാണ്. അഷ്കറിനോടൊപ്പമാണ് വാപ്പയും ഉമ്മയും താമസിക്കുന്നത്. പറവൂര് നമ്ബൂരിയച്ചന് ആലിന് സമപത്തുള്ള ഒ.കെ. ലക്കി സെന്ററിന്റെ സബ് ഏജന്റായ പുല്ലംകുളം റോഡിലുള്ള കുമാര് ലോട്ടറിക്കടയില് നിന്നും ചില്ലറ വില്പ്പനക്കാരാനായ വെടിമറിയില് താമസിക്കുന്ന തമിഴ്നാട്ടുകാരന് ഫാഹില് എന്നയാളില് നിന്നാണ് അഷ്കര് സമ്മാനാര്ഹമായ ലോട്ടറി വാങ്ങിയത്.